O‘ZBEKISTON RESPUBLIKASI VAZIRLAR MAHKAMASINING 1998-YIL 19-YANVARDAGI 31-SON QARORIGA O‘ZGARTIRIShLAR KIRITISH TO‘G‘RISIDA

O‘zbekiston Respublikasi Fan va texnika davlat qo‘mitasi tugatilganligi munosabati bilan Vazirlar Mahkamasi qaror qiladi:
 1. Xalqaro va xorijiy tashkilotlar va jamg‘armalarning grantlari hamda ilmiy-texnikaviy hamkorlik bo‘yicha xalqaro bitimlar doirasida xorijdan keltirilayotgan pul mablag‘lari va asbob-uskunalar yuzasidan xulosalar berish funksiyasi O‘zbekiston Respublikasi Vazirlar Mahkamasi huzuridagi Ilmiy-texnika taraqqiyotini Muvofiqlashtirish kengashi qoshidagi Fan va texnologiyalar markazi zimmasiga yuklansin.
 2. O‘zbekiston Respublikasi Vazirlar Mahkamasining “Xalqaro ilmiy-texnikaviy aloqalarni rivojlantirishni, xalqaro va xorijiy tashkilotlar va jamg‘armalar grantlari bo‘yicha ilmiy dasturlar va loyihalarni davlat tomonidan qo‘llab-quvvatlash to‘g‘risida” 1998-yil 19-yanvardagi 31-son qarorining 1 va 2-bandlarida “O‘zbekiston Respublikasi Fan va texnika davlat qo‘mitasi” so‘zlari “O‘zbekiston Respublikasi Vazirlar Mahkamasi huzuridagi Ilmiy-texnika taraqqiyotini Muvofiqlashtirish kengashi qoshidagi Fan va texnologiyalar markazi” so‘zlari bilan almashtirilsin. 
 3. Ilmiy-texnika taraqqiyotini Muvofiqlashtirish kengashi qoshidagi Fan va texnologiyalar markazi, O‘zbekiston Respublikasi Moliya vazirligi, Davlat soliq qo‘mitasi, Davlat bojxona qo‘mitasi va Adliya vazirligi ikki hafta muddatda Xalqaro va xorijiy tashkilotlar va jamg‘armalarning grantlari hamda ilmiy-texnikaviy hamkorlik bo‘yicha xalqaro bitimlar doirasida xorijdan keltirilayotgan pul mablag‘lari va asbob-uskunalar yuzasidan xulosalar berish tartibiga tegishli o‘zgartirishlar kiritsinlar.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari H.S. Karomatov zimmasiga yuklansin.